Diari Oficial de la Generalitat Valenciana


Sumari del DOGV 9801, del 04-03-2024 (2024/1306)

Anunci de l'aprovació de l'informe ambiental i territorial estratègic, pel procediment simplificat, de la proposta de modificació puntual de l'homologació de les normes subsidiàries.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9801

Data del DOGV
:   04-03-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1306


Data del document
:   06-02-2024

Organisme emissor
:   Ajuntament de L'Eliana

Tipus de document
:   Anunci

Descriptors 

:   * administració local
    * pla d'urbanisme

Anunci de l'aprovació de l'informe ambiental i territorial estratègic, pel procediment simplificat, de la proposta de modificació puntual de l'homologació de les normes subsidiàries. [2024/1306]  
De conformitat amb l'article 53.7 del text refós de la Llei d'ordenació del territori, urbanisme i paisatge de la Comunitat Valenciana, aprovat pel Decret legislatiu 1/2021, de 18 de juny, del Consell, es publica extracte de l'acord de la Junta de Govern Local, adoptat en sessió de 5 de febrer de 2024, d'aprovació de l'informe ambiental i territorial estratègic de la proposta de modificació puntual de l'homologació de les normes subsidiàries de l'Eliana:  
  
«Primer. Concloure que la proposta de modificació puntual de l'homologació de normes subsidiàries de l'Eliana, que afecta preceptes concrets de les normes urbanístiques, especialment relacionats amb les condicions de parcel·la, ordenances generals de l'edificació o usos i, en particular, que afecta els articles 5.30, 5.49, 5.51, 6.22. 6.23, 6.7, 6.14 i la secció tercera «Condicions específiques de les subzones», del capítol quint relativa a zones d'habitatge adossat (ADO), subzona: àrea avinguda de l'Esbarjo i Masia de Sant Josep, així com la correcció d'errors o omissions detectades, no té efectes significatius sobre el medi ambient conforme als criteris establits en l'annex VIII del TRLOTUP.  
  
Segon. Resoldre favorablement l'avaluació ambiental i territorial estratègica, pel procediment simplificat, de la proposta de modificació puntual de l'homologació de normes subsidiàries de l'Eliana esmentada, i designar com a alternativa més idònia mediambientalment en esta actuació l'alternativa dos descrita en l'apartat V, tenint en compte les condicions establides en els informes tècnics transcrits.  
  
Tercer. Donar compte del contingut de l'acord d'informe ambiental i territorial estratègic, pel procediment simplificat, a tots els interessats que apareguen en la tramitació ambiental d'esta actuació, incloent-hi l'informe en la documentació de l'instrument de planejament urbanístic.  
  
Quart. Ordenar la publicació de l'acord de l'informe ambiental i territorial estratègic, pel procediment simplificat, en el Diari Oficial de la Generalitat Valenciana, als efectes previstos en l'article 53.7 del TRLOTUP.  
Quint. El present acord d'informe ambiental i territorial estratègic, pel procediment simplificat, no és susceptible de cap recurs per considerar-se un acte de tràmit, sense perjuí dels recursos que, si és el cas, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sext. L'acord de l'informe ambiental i territorial estratègic, pel procediment simplificat, perdrà la seua vigència i cessarà la producció dels efectes que li són propis si, una vegada publicat en el DOGV, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
Cosa que es fa pública per a general coneixement.  
  
L'Eliana, 6 de febrer de 2024.- L'alcalde president: Salvador Torrent Català.